สวัสดีค่ะ พึ่งไปฝังยาคุมกำเนิดมาค่ะ เเล้วทางโรงบาฝังให้สูงจากข้อซอกนิดเดียวเองค่ะ อยากทราบว่ามันมีผลเสียมั้ยคะ ประสิทธิภาพจะเท่ากันมั้ยคะ
สวัสดีค่ะ การฝังยาคุมกำเนิด จะฝังเข้าในชั้นไขมันใต้ผิวหนังบริเวณท้องแขนของแขนท่อนบน ซึ่งอาจอยู่บริเวณกลางท้องแขน หรือค่อนไปทางต้นแขนก็ได้ค่ะ ไม่ได้มีผลอะไรต่อประสิทธิภาพของยาฝังคุมกำเนิดค่ะ เพราะฮอร์โมนจากยาฝังคุมกำเนิดจะค่อยๆ ซึมออกมาจากแท่งยาแล้วเข้าสู่กระแสเลือด ดังนั้น ไม่ว่าจะอยู่ตรงกลางท้องแขน หรือค่อนไปทางด้านบน ก็ไม่ได้มีผลอะไรค่ะ